บาทเปิด 32.89 บาทต่อดอลลาร์ กลับมาแข็งค่า
เงินบาทเปิดตลาด 32.89 บาทต่อดอลลาร์ กลับมาแข็งค่า ตามภูมิภาคหลังดอลล์อ่อน จับตาค่าเงินหยวน-Fund Flow
9 ต.ค. 2561

เงินบาทเปิดตลาด 32.89 บาทต่อดอลลาร์ กลับมาแข็งค่า ตามภูมิภาคหลังดอลล์อ่อน จับตาค่าเงินหยวน-Fund Flow
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.89 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 32.98 บาท/ดอลลาร์ เนื่องจากดอลลาร์อ่อนค่าจากความกังวลเรื่องสงครามการค้า
"บาทแข็งค่าเกาะกลุ่มในทิศทางเดียวกับภูมิภาค หลังดอลลาร์อ่อนค่าซึ่งน่าจะเป็นการปรับฐาน" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.80-33.00 บาท/ดอลลาร์
ปัจจัยที่ตลาดจับตาดูคือ ทิศทางของค่าเงินหยวน และการเคลื่อนไหวของเงินทุนต่างประเทศ หลังจากเมื่อวานนี้เงินทุนไหลออกจากทั้งตลาดหุ้นและตลาดพันธบัตร